બનાસકાંઠા જિલ્લામાં ગાયકવાડ રાજાના સમયમાં વસેલુ જુનુ ગામ એટલે જુનાડીસા આમ તો આ ગામનો ઇતિહાસ બહુ બહોળો છે પણ ત્યાંનુ પ્રસિધ્ધ સિધ્ધઅંબિકામાંનું મંદિર આવેલ છે અનેક ગામો આ ગામ સાથે સંકળાયેલ છે પરતું છેલ્લા કેટલાક સમયથી જુનાડીસા ગામ સાથે સંકળાયેલા ગામોને જુનાડીસા અને ડીસા આવવા-જવા માટે બનાસનદીના પટમાં કોઝ-વે ન હોવાના કારણે પોતાના વેપાર-ધંધા માટે નાના-મોટા વાહનો લઇને આવવામાં ભારે હેરાનગતીનો સામનો કરવો પડે છે આમ તો આજુ બાજુના ગામલોકો ધ્વારા આ નદીના પટમાં દર વર્ષે કાચો રસ્તો બનાવી અને પોતાના ધંધા-રોજગાર માટે આ કાચા માર્ગ પરથી પસાર થતા હોય છે પણ જ્યારે જ્યારે ચોમાસામાં નદીમાં પાણી આવે છે ત્યારે આ કાચો માર્ગ ધોવાઇ જાય છે જેના લીધે આ માર્ગ ઉપરથી આવતા વીડી,વડવાળ,કુંપટ,અને સણથ,લોરવાડા જેવા ગામોના ગ્રામલોકોને જુનાડીસા અને ડીસા તરફ આવવા માટે ભારે મુશ્કેલીનો સામનો કરવો પડે છે આમ તો વીડી થી જુનાડીસાનું અંતર નદીના પટમાથીં ગામલોકો ધ્વારા બનાવવામાં આવતા કાચા માર્ગ ઉપરથી ૨ કિલો મીટર જેટલું થાય છે પણ જયારે આ માર્ગ વરસાદી પાણીના વહેણથી તુટી જાય છે ત્યારે આજુબાજુ ના ગામલોકોને પોતાના ધંધા-રોજગાર માટે ના છુટકે વાહનો લઇને કુંપટ અને વડાવળ ગામ થઇ નેશનલ હાઇવે થી ડીસા આવવું પડે છે તેના લીધે ગામલોકોને ૧૨ કિલો મીટર જેટલું વધારે અંતર કાપવું પડે છે તેના લીધે આ ગામોના લોકોને જુનાડીસા અને ડીસા આવવા માટે સમય અને પૈસા વેડફવા પડે છે તેથી વહીવટી તંત્ર ધ્વારા આમારી ગામલોકોની વર્ષો જુની સમસ્યાનું નિવારણ કરી અને વીડી થી જુનાડીસા વચ્ચે કોઝ-વે બનાવવામાં આવે એવી અમારી ગામ લોકોની માંગ છે